આસામના તિનસુકિયા જિલ્લાનાં ખેરોનીમાં ગુરૂવારે રાત્રે સંદિગ્ધ ઉલ્ફા (ઈન્ડિપેન્ડેન્ટ) ના ઉગ્રવાદીઓએ પાંચ લોકોની ગોળી મારીને હત્યા કરી દીધી છે. આ હુમલામાં અન્ય બે વ્યક્તિઓને પણ ઈજા પહોંચી છે. પોલીસે જણાવ્યુ કે, માર્યા ગયેલા પાંચ લોકોમાંથી ત્રણ સભ્યો એક જ પરિવારના છે. તેમણે જણાવ્યુ કે, આ હુમલો અત્યાધુનિક હથિયારો દ્વારા કરવામાં આવ્યો હતો. હુમલો કરવા આવેલ લોકોની એક ટીમ ઢોલા-સાદિયા પુલ પાસેથી ગામમાં આવ્યા હતા.